Datum: 2. februar 2022

**SPOROČILO ZA MEDIJE**

**OSNUTEK Z DNE 1. 2. 2022**

**REPREZENTATIVNE DELODAJALSKE ORGANIZACIJE POZIVAMO POSLANKE IN POSLANCE K ČIMPREJŠNJEMU SPREJEMU PREDLAGANIH SPREMEMB ZAKONA O DOHODNINI, SAJ BODO ZAPOSLENI PREJELI VIŠJE NETO PLAČE, KUPNA MOČ BO VEČJA, GOSPODARSTVO PA BO HITREJE OKREVALO**

**Trgovinska zbornica Slovenije (TZS), Gospodarska zbornica Slovenije (GZS), Obrtno-podjetniška zbornica Slovenije (OZS), Združenje delodajalcev Slovenije (ZDS) in Združenje delodajalcev obrti in podjetnikov Slovenije (ZDOPS) smo s skupnim dopisom, ki smo ga dne 12. 1. 2021 naslovili na predsednika Državnega zbora, gospoda Igorja Zorčiča, in vodje poslanskih skupin, izrazili ponovno podporo predlaganim spremembam in dopolnitvam Zakona o dohodnini. Čeprav je bila druga obravnava predloga zakona s terminskim programom dela Državnega zbora predvidena že na 28. redni seji v mesecu decembru 2021, do danes še ni bila izvedena. Ker bi s sprejemom predlaganih sprememb Zakona o dohodnini zaposleni prejeli višje neto plače, kupna moč bi se povečala, gospodarstvo pa bi lahko hitreje okrevalo, pozivamo poslanke in poslance k čimprejšnjemu sprejemu predlaganih sprememb.**

Predlog zakona o spremembah in dopolnitvah Zakona o dohodnini (v nadaljevanju: predlog zakona) določa višjo dohodninsko olajšavo, kar bi ob nespremenjenem strošku delodajalca prispevalo k višjemu neto izplačilu vseh zaposlenih in posledično tudi k povečanju kupne moči. To bi pomembno vplivalo na hitrejše okrevanje in rast slovenskega gospodarstva, kot tudi na zadržanje kompetentnega kadra na slovenskem trgu dela.

Našteti razlogi – višja neto izplačila zaposlenim, povečanje kupne moči, krepitev okrevanja in rasti slovenskega gospodarstva – so po našem mnenju zadostni in ustrezni argumenti za to, da je treba predlog zakona v Državnem zboru RS podpreti.

Čeprav je bila druga obravnava predloga zakona s terminskim programom dela Državnega zbora predvidena že na 28. redni seji v mesecu decembru 2021, do danes še ni bila izvedena.

Reprezentativne delodajalske organizacije zaradi pozitivnih učinkov, ki bi jih prinesle predlagane spremembe dohodninske zakonodaje, zato pozivamo poslanke in poslance, da Predlog zakona o spremembah in dopolnitvah Zakona o dohodnini sprejmejo čimprej.

# TRGOVINSKA ZBORNICA SLOVENIJE

**GOSPODARSKA ZBORNICA SLOVENIJE**

**OBRTNO-PODJETNIŠKA ZBORNICA SLOVENIJE**

**ZDRUŽENJE DELODAJALCEV SLOVENIJE**

**ZDRUŽENJE DELODAJALCEV OBRTI IN PODJETNIKOV SLOVENIJE**